જામનગરના ખોજાનાકા વિસ્તારમાં રહેતા કાસમ ખીરાની પુત્રી જોયાબાનુનો આરટીઇ પ્રવેશ માટે અરજી કરવામાં આવેલ હતી. જેમાં સરકાર દ્વારકા તેને નવાગામ વિસ્તારમાં આવેલ નીલકંઠ પ્રાયમરી સ્કુલમાં એડમિશન ફાળવાતો પત્ર આપવામાં આવેલ હતો. જે પત્રને આધારે કાસમ ખીરા પોતાની પુત્રી જોયાબાનુન઼ લઇ ઘરથી ત્રણ કિ.મિ. દૂર આવેલ નીલકંઠ પ્રાયમરી સ્કુલ પ્રથમ ધોરણના એડમિશન માટે પહોંચેલ હતા. ત્યારે ત્યાં સ્કુલને અલીગઢી તાળા લાગેલ જોતા આજુબાજુમાં તપાસ કરતા વેકેશન પછી સ્કુલ ખોલવામાં આવેલ નહિં હોવાનું જાણવા મળેલ છે. ત્યારે સ્કુલ બહાર નોટીસ બોર્ડ ઉપર રાજશીભાઇ અને ૯૯ર૪ર ૭ર૬૭પ નો સંપર્ક સાધવાનો નવગુજરાત સમયે પ્રયાસ કરતા મોબાઇલ નંબર સર્વિસ બહાર હોવાનું બોલતો જોવા મળ્યો છે. ત્યારે આ અંગે એજયુકેશન ઓફિસર ડી. ડી. પટેલનો સંપર્ક સાધતા તેઓએ આવી બાબત ધ્યાને નહિં હોવાનું અને પોતે હાલ ગાંધીનગર મીટીંગમાં હોય જામનગર આવ્યેથી વિગત જાણીને જવાબ આપી શકે તેમ હોવાનો ખુલાસો કરવામાં આવેલ હતો. ત્યારે આરટીઇ હેઠળ કરવામાં આવેલ એડમિશન ઓર્ડરમાં દર્શાવેલ નંબર ઉપર સંપર્ક કરવામાં આવતા આવી ફરિયાદ મળેલ હોવાનું અને શાળા સંચાલક દ્વારા બિનઅધિકૃત રીતે શિક્ષણ ખાતાને જાણ કર્યા સિવાય સ્કુલ બંધ કરી દીધેલ હોવાનું પ્રાથમિક તપાસ દરમ્યાન ખુલેલ હોય અને જોયાબાનુની ફરિયાદ સરકારમાં મોકલી આપવામાં આવેલ હોય બીજા રાઉન્ડમાં તેનું નામ આવશે તેવો ખુલાસો થયો હતો. ત્યારે પ્રથમ રાઉન્ડમાં આવી બંધ સ્કુલમાં પ્રવેશ આપવાની ઘટનાથી કાસમ ખીરા સહિત બીજા અનેક વાલીઓ પણ પરેશાની ભોગવી રહ્યા છે.